钦定古今图书集成/方舆汇编/职方典/第1083卷 > 兴化府祠庙考二〈寺观附〉 县志
## 钦定古今图书集成/方舆汇编/职方典/第1083卷 > 兴化府祠庙考二〈寺观附〉 县志

本府。〈莆田县附郭。〉

报恩东岩教寺　，在东厢乌石山上。宋淳化元年建，有石浮屠三级。绍圣间建，元皇庆二年修。万安永福禅寺　，在左厢凤山，有浮屠五级，俗呼“塔寺。” 初，唐开元间改敬善院为万安水陆院。宋太平兴国间置永福院，朱仁赞舍宅为之。二院相邻。淳熙九年俱火，寻复建。元至正十四年又火，僧霞谷请合为寺，十五年敕赐“祝圣都道场。” 明洪武戊寅，僧慧昙建僧纲司。嘉靖壬戌，寺毁，林兆恩重建。时新设守备，权以寺西经阁、云台、鼓楼遗址，建为守备司。后移司于乌石山下，而还地于寺。万历己卯，僧慧性等募建木浮屠五层。丁亥，募建钟鼓楼，甲辰，募建藏经阁。报恩光孝寺　，在右厢梅峰。

云门国清寺　在乌石山下后村巷。元至大乙亥，僧石船创建，故俗呼“石船寺。” 大德九年修。乙巳，僧霞外增建后圮。万历辛巳，僧明盛募建观音堂。戊申，僧性溥募建正殿、方丈。

西岩寺　陈宗伯经邦别墅，今建为寺。

水月庵　在北城壕边，明万历间，僧海镜建。

皇清康熙丁巳年，僧实光重建。

三官堂　在蓧塘。万历间，僧明通刱建殿阁堂之后。塘中圆洲有水月庵，即“广化百二庵” 之一，后废。

云岩广化寺　在南门外凤凰山下。梁、陈间，邑儒郑露家焉。俄有神人，鹤发麻衣，夕见于堂，请为佛刹，露拜诺之。永定二年为金仙院。隋开皇九年改为寺。初有僧无际持《妙法莲花经》，石涌白泉。唐武宗乙丑寺废，宣宗时重修。御史黄滔有《灵岩寺碑》。处士周朴题灵岩上方云：“碧峰顶上开禅坐，纵目聊穷宇宙开。白日才离东海底，清光先照户窗前。” 又云：“‘连云天堑有山色，极目海门无雁行’。宋太平兴国初，赐额‘广化，有放生池，上为桥，在瞻拜亭前。元至正间火。明洪武、永乐间，僧慧广、极中、源彻等相继营建。嘉靖戊午重修，其法堂、方丈、溪声阁、库堂、香积等处，俱被寇毁。万历庚辰，僧慧广、智潜等，募建法堂，戊子，募’” 建“溪声阁。” 修正殿。辛亥。建山门。并金刚二尊。壬子修藏经阁。巢云楼香积。

皇清康熙甲辰，重建法堂后一座，丙子重建正殿。

东塔院　，在广化寺东南隅，宋时建，有石浮屠五级。

西塔院　在广化寺西南隅。有木浮屠三级，后圮。万历间，同知林应采建。

皇清康熙壬申，僧法指重修。

《南山庵　》由广化寺西庑入，地高爽，凭栏可尽南洋诸景。

普门庵　在广化寺东南隅。寺旧为大比试进士之所，黄考功度有《观进士入试诗》题于壁，内有御史黄滔祠。滔尝与同志十人读书于此。万历戊申，募新佛殿，装塑佛像，并复寺田。

皇清康熙中，僧真照重修。

月峰院　，在广化寺东北隅。唐时建，后废。明成化初重建，隆庆间重修。东旧有陈珪祠。庚子僧觉晓建观音堂，又建钟楼于山门复道上。法海寺　，在广化西庑。开宝二年建。天禧四年赐额“御书阁。” 咸平元年，赐御书一百二十卷。祥符七年，赐御制《神笔颂》一卷。八年，赐《传灯录》三十卷、芝草十一本。天圣十年，赐《大藏经》名等十一卷。皇祐二年，赐《传灯玉英集》五卷。三年，赐御书三轴。六年，赐《皇祐新乐图记》。

崇先文殊院　旧名“大文殊” ，淳熙四年为“功德院” ，赐今额。

《天台灵鹫庵　》，蔡襄诗：“幽人去未还，门户和云闭。卓午树阴圆，深冬泉响细。寒生群鸟鸣，晴彻孤鸿唳。寂寞傍山归，坐望沧溟际。”

屏山堂　大石屏立。绍兴三年，太守吴伟明建灵源庵　。龚茂良诗：“迟回不忍去，复作抱衾留。断续云间雨，萧骚木末秋。劳生那有此，渐老欲”

相投最爱千山暮，钟鸣处处幽。

瑞泉庵　僧无际持《妙法莲花经》石为涌泉，用以名庵。

中峰庵　，在灵岩上游，为郡人登眺之所。“天宫庵　” ，绍兴五年，大慧禅师于此驻锡。“报劬庵　” ，在广化寺西，旧有林攒祠。

石室岩精舍　在城西三里。僧涅槃旧隐于此。宋绍圣间建。崇宁五年，赐额“妙应寺。” 有石浮屠五级，后圮。明万历间，募建三宝殿、元帝祠、大士堂、八仙阁、祖师殿及山门、香积僧寮，复置田以赡之，而为之《记》。

弥陀岩精舍　在石室之上。明洪武初，僧非幻建道场，后废。郡人方沆复之。

天泉庵　在石室岩西，宋时建。明嘉靖间毁，万历三十年，林尧俞捐金重建。

华严寺　，在郡城西三里，本玉涧之北岩。宋大中六年，刺史薛凝题为“华严” ，以寺僧行标能讲。